161 



Puderne i Hjørnet mellem to Blokke undertiden dækket af en 

 tredie, saa den kun havde Adgang til Fugtighed i Form af 

 Vanddampe fra Nedbøren eller fra det rindende Vand under 

 den, og som den ganske vist ogsaa ved sine lange, stærkt og 

 groft takkede, hyaline Haarspidser er særlig indrettet paa at 

 optage. Hvordan den er kommen herhen paa slige Lokaliteter 

 er ikke ganske let at afgøre, da den jo aldrig i Grønland er set 

 med Frugt. Formodentlig maa afbrudte, spiredygtige Bladdele 

 kunne taale en Transport ved Vindens Hjælp ned fra Plateauet, 

 hvor den fandtes, uden at miste Evnen til at vokse videre. 



Paa den anden Side af Kløften nær ved dens inderste 

 Hjørne kom der en lille Elv ned fra Plateauet; den dannede 

 et smukt Vandfald ned over Væggen, hvis Brusen hørtes over 

 det meste af Kløften. 



Neden for Kløften var der nogle lyngbevoksede Terrasser. 

 Her fandtes der talrige Smaasøer, især paa de lavere, og Afløbet 

 fra dem førte undertiden over nye Vandfald ned til den store 

 Elv i Bunden. Paa en af Skrænterne af en saadan Terrasse 

 414 Meter M under Plateauet, altsaa 555 Meter over Havet 

 naaedes Turens Maal, Kvanerne. De stod langs Bredderne 

 af en lille Bæk, Afløbet fra den største af Søerne. Dette Sted 

 er altsaa, foruden at det er det nordligste kendte Voksested i 

 Amerika og Asien, tillige den højeste kendte Lokalitet i Grønland 

 for denne Plante. Her lagde vi os hen over Pilekrattene og 

 holdt Hvil, til Myggene vækkede os, Grev Moltke, der var 

 den mest udholdende, dog først efter al have tegnet en Skitse 

 af Dalen. 



Da vi her havde et fortrinligt Overblik over Dalen, og da 

 vor Plan og vor Proviantforsyning var indrettede paa, at vi 

 skulde være tilbage ved Udstedet til Aften, saa gik vi ikke ned 

 til Bunden, men vendte herfra samme Vej tilbage. 



Dalen er omtrent 3 Kilometer bred. 1 dens Bund kommer 



') Middeltal af to baronietiiske Maalinger med 3,6 Meter Forskel. 



11 



